Διεθνής Μαραθώνιος «Μέγας Αλέξανδρος»

Ο Διεθνής Μαραθώνιος «Μέγας Αλέξανδρος» είναι ετήσιος αγώνας δρόμου που διεξάγεται στη Μακεδονία, με αφετηρία την Πέλλα και τερματισμό στη Θεσσαλονίκη.https://www.thessalonikiguide.gr/event/marathwnios-megas-alexandros/https://irunmag.gr/races/results/19os-diethnis-marathonios-megas-alexandros-apotelesmata/ Ο πρώτος μαραθώνιος πραγματοποιήθηκε το 2006 και έκτοτε διοργανώνεται κάθε χρόνο υπό την αιγίδα της Περιφέρειας Κεντρικής Μακεδονίας, της Ελληνικής Ολυμπιακής Επιτροπής, της της Ελληνικής Εθνικής Επιτροπής για την UNESCO και άλλων εθνικών και τοπικών φορέων.https://www.stivoz.gr/atgm-2006/ Ο αγώνας αποτελεί μέλος της Διεθνούς Ομοσπονδίας Μαραθωνίων και Αγώνων Αποστάσεων (AIMS) και διεξάγεται σύμφωνα με τους κανονισμούς της World Athletics.https://www.ebeth.gr/articles/46299

Η διοργάνωση περιλαμβάνει τον κλασικό μαραθώνιο δρόμο, καθώς και μικρότερες διαδρομές για τη συμμετοχή ευρύτερου κοινού, όπως δρόμους 10.000 μ. και 5.000 μ., ενώ πραγματοποιούνται και παιδικοί αγώνες. Ο Μαραθώνιος «Μέγας Αλέξανδρος» έχει διεθνή χαρακτήρα, με συμμετοχή δρομέων από δεκάδες χώρες, και θεωρείται σημαντική αθλητική και τουριστική εκδήλωση για την Θεσσαλονίκη και την Κεντρική Μακεδονία. Η διαδρομή του Μαραθωνίου «Μέγας Αλέξανδρος» χαρακτηρίζεται από μικρές υψομετρικές διακυμάνσεις και χαμηλή δυσκολία, γεγονός που την καθιστά κατάλληλη για την επίτευξη ρεκόρ και υψηλών ατομικών επιδόσεων.https://blog.thessaloniki.travel/el/experience/lifestyle/171-diethnis-marathonios-megas-alexandros-2022

Περιγραφή διαδρομής
Ο Διεθνής Μαραθώνιος Μέγας Αλέξανδρος έχει ως αφετηρία την κεντρική πλατεία της Πέλλας, μπροστά από το άγαλμα του έφιππου Μεγάλου Αλεξάνδρου. Στη συνέχεια οι δρομείς εισέρχονται στην εθνική οδό Έδεσσας–Θεσσαλονίκης και ακολουθούν την κατεύθυνση προς την Θεσσαλονίκη. Στην διαδρομή τους περνάνε από πόλεις και χωριά, όπως η Χαλκηδόνα, η Γέφυρα, η Ιωνία και το Κορδελιό. Η διαδρομή περιλαμβάνει γέφυρες πάνω από τον Αξιό και τον Γαλλικό ποταμό και ολοκληρώνεται στη Λεωφόρο Μεγάλου Αλεξάνδρου στη Θεσσαλονίκη, στο ύψος του αγάλματος του Μεγάλου Αλεξάνδρου. Σε κάθε χιλιόμετρο της διαδρομής υπάρχει σήμανση που υποδεικνύει την διανυθείσα απόσταση. 

Πρόκειται για έναν αγώνα δρόμου που χαρακτηρίζεται από χαμηλό βαθμό δυσκολίας, με μικρές υψομετρικές διακυμάνσεις, διαρκή ανατολική κατεύθυνση και μεγάλες ευθείες, καθιστώντας τη διαδρομή κατάλληλη για μεγάλες επιδόσεις και πιθανή επίτευξη ρεκόρ. Κατά μήκος της μαραθώνιας διαδρομής υπάρχουν 15 σταθμοί υποστήριξης, όπου παρέχονται εφόδια τροφοδοσίας-υδροδοσίας, ιατρική φροντίδα και χημικές τουαλέτες.https://atgm.gr/2021/10/22/21_noembriou-driadromes/

 Νικητές 
 # Έτος Άνδρες νικητές Χρόνος Γυναίκες νικήτριες Χρόνος 1 2006  2:11:37 (ρεκόρ)  2:28:22 (ρεκόρ) 2 2007  2:13:49  2:36:04 3 2008  2:13:08  2:35:04 4 2009  2:12:28  2:36:54 5 2010  2:15:11  2:41:18  	 6 2011  2:13:12  2:40:41 7 2012  2:18:44  2:56:33 8 2013  2:19:29  2:41:46 9 2014  2:21:14  2:47:04 10 2015  2:18:06  2:40:49 11 2016  2:17:41  2:41:50 12 2017  2:28:12  2:45:02 13 2018  2:16:04  2:45:19 14 2019  2:33:21  2:48:13  2020  Αναβλήθηκε λόγω της πανδημίας του κορωνοϊού  15 2021  2:27:33  2:45:19 16 2022  2:26:21  3:02:15 17 2023  2:26:19	  2:51:48 18 2024  2:23:40	  2:45:02 19 2025  2:23:40	  2:45:02

Δείτε επίσης
 Κατάλογος μαραθωνίων της Ελλάδας
 Μαραθώνιος

Παραπομπές

Κατηγορία:Μαραθώνιος
Κατηγορία:Αθλητισμός στην Ελλάδα